LidanRubinov/Halacha-QA huggingface dataset:
שאלה: קדושת כיבוש זמנינו: לרב יהודה עמיחי שליט"א הרב כתב בנושא "קדושה שלישית בימינו": שאלה: האם אנו פוסקים שיש קדושה שלישית (כציץ אליעזר חלק י )?
תשובה: הדבר הוא ספק שהרי נראה שלצורך קדושה שלישית צריך פעולת קידוש כמבואר ברדב"ז תרומות פ"א, ועל כן אין להכריע שיש קדושה שלישית בזה"ז. ועיין עוד בדברי הגר"ש ישראלי זצ"ל (חוות בנימין). בברכת התורה והארץ הרב יהודה הלוי עמיחי מספר שאלות על דברי הרב: א) נראה שהוחלפו לרב השיטות שכן כמבואר בארץ חמדה שער ג  סימן י"ג הרדב"ז סובר שאין צורך בהקדשה בפה כשיש קידוש ואילו בדעת הכ"מ הבין הרב ישראלי שתלוי בקדושת ערי החומה. ב) גם בעצם דבריו של הרב ישראלי בדעת הכ"מ, אני הקטן לא הבנתי מנין לו שהכיבוש לא מקדש בפני עצמו אלא שגם בערי החומה יש כח לקדש קדושת חזקה אך קדושת כיבוש אינה תלויה בה אלא מקדשת בפני עצמה והוקשה לכ"מ שגם בבית ראשון קידשו ערי חומה מלבד הקידוש. ג) קצת נראה מדברי הרב ישראלי שנוטה להכריע כרדב"ז. ד) אולי כוונת הרב היתה שזה ספק כיוון שבסיכום הסימן כתב הרב ישראלי "ועדיין כל זה צ"ע"? תשובה: עיין רדב"ז תרומות פ"א ה"ה, שם מבואר שהיה קידוש פה, ואילו בימינו אין ולא היה קידוש פה. לדעת הרדב"ז צריך קידוש פה. בברכת התורה והארץ הרב יהודה הלוי עמיחי
שאלה: ברכות הראיה על עבודה זרה: א. האם היום למעשה יש לברך "שנתן ארך אפים לעוברי רצונו" כשרואים כנסיות בתדירות נמוכה? ב. האם יש לברך "שעקר עבודה זרה מארצנו": 1. במקום שמזוהה ע"י ארכיאולוגים בוודאות כמקום ששימש לע"ז? 2. במוזיאונים בהם מוצגים צלמים (אפי ב"עיר דוד" מוצגים צלמים)?
תשובה: א. הברכה הזו היא לא על כנסיות אלא במקרה שהוא ראה עובדי עבודה זרה   כמרים וגלחים. בדורנו בחו"ל לא כל כך הקפידו כי ראו את זה כל יום. אבל אם אדם נקלע להודו או משהו והוא רואה כאלה יברך. יש דיעות שהברכות האלו הם בלי שם ומלכות ולכן למעשה יש לברך בלי שם ומלכות. ב. כן, בלי שם ומלכות. אבל במוזיאונים, שמשמרים את זה לדעת מה היה, אין צריך לברך ועוד שיש לזה גדר של עבודה זרה שנתבטלה.
שאלה: ברכת אשר יצר בשרותים: חברי תלה בשרותים את ברכת אשר יצר. האם מותר להשתמש בשרותים אלו (לא נראה לי שאם אעיר לו זה יעזור, הוא דתי בשביל הפולקלור)?
תשובה: נכון הוא להעיר לחבר ולבאר לו כי לא שייך לשים שם דבר חשוב שכזה כפי שלא היה תולה תמונה של אימו. כמו כן הבהר לו כי הדבר פוגע בך וברגשותיך ואם לו זה לא מפריע יואיל נא להתחשב ברגשותך. אם הוא לא מוכן להסיר את הברכה לא נראה לי כי בכוחו לאסור את השימוש במקום אלא כשאתה נכנס למקום תכסה את הברכה. (כל זה מתוך הנחה שלך אין אפשרות להסיר את הברכה).
שאלה: תולעים בזיתים לשמן: לאחר שמסקתי זיתים למטרת עצירת שמן (כמות של כ-5 קילו זיתים), נצפו באזור אחסונם (שקית במקרר) תולעים, שאני מניח שהגיעו מהם. האם ניתן להשרות את הזיתים במים או למצוא פתרון אחר, או שאין אפשרות להשתמש בהם לשמן?
תשובה: מכיוון שהזיתים עומדים למסיקה, ועשיית השמן היא דרכם, אין לחוש לביטול הזיתים במסיק, ובלבד שיסננו את השמן היטב שלא ישארו בו תולעים. בברכת התורה והארץ הרב יהודה הלוי עמיחי
שאלה: קניית עציצים אחרי שנת השמיטה: האם מותר לקנות עציצים אחרי שנת השמיטה ממשתלות או מחנויות שיש חשש שלא מקפידים על דיני השמיטה? וחג שמח!
תשובה: שתילים שנעשו בשביעית אין לקנותם אחר השביעית, אלא ממשתלה מפוקחת (מצע מנותק, היתר מכירה), עציצים בתקופה זו הם משתילות שביעית. בודאי אין לקנות עצי פרי ששם יש גזרת שנות ערלה. בברכת התורה והארץ הרב יהודה הלוי עמיחי
שאלה: צילום במכונת צילום בחול המועד?: האם מותר לצלם במכונת צילום, בחול המועד, מודעה שהכנתי לפני המועד?
תשובה: הדפסה אסורה אא"כ היא לצורך המועד עצמו.
שאלה: בראשית פרק ט פסוקים כב-כט: לא הבנתי כל כך את הנאמר ב - בראשית פרק ט פסוקים כב - כט. האם זה אומר שבנו של נוח ידע אותו או שרק כיסה אותו ומדוע נוח קילל את בנו חם? אשמח אם תוכלו להסביר לי את העניין.
תשובה: כפי שרש"י מביא מח, יש אומרים כי חם הפסיק לנח את יכולת ההולדה ויש אומרים רבעו, ולכן קיללו. כנען היה מי שראה את נח וקרא לאביו חם ולכן נח קילל גם אותו. כמו כן רש"י מבאר, כי לשיטה שחם סירסו, קילל את כנען שהיה בנו הרביעי של חם היות ובגלל חם נח לא זכה לבן רביעי.
שאלה: שינון משניות ללא הבנה מעמיקה : האם שינון משניות ללא הבנה מעמיקה בנוגע לדברים הנאמרים בה נחשבת גם כן ללימוד ו או יציאה ידי חובה לגבי לימוד משניות?
תשובה: לא. אם אדם קורא ולא מבין, הוא לא מקיים מצוות לימוד. עדיף להגיד תהילים.
שאלה: הזכרת מעין המאורע בחול המועד במעין שלוש: האם בחול המועד מזכירים גם ושמחנו ביום חג. הזה?
תשובה: מובא בכף החיים בסימן רח ס"ק ס"ו שגם בחול המועד מזכירים מעין המאורע מעין ג'.
שאלה: אכילה אחרי השקיעה ביום טוב: האם יש איסור לאכול לפני השקיעה ביום טוב לפני צאת החג (בזמן שבשבת אוכלים סעודה שלישית) וכן האם מותר לאכול לפני ההבדלה לאחר שיצא החג? האם יש הבדל בעניין זה בין ספרדים לאשכנזים?
תשובה: לפני השקיעה מותר לאכול, אחרי השקיעה אסור כמו בשבת כי אין לאכול לפני הבדלה.
שאלה: לאכול במקום שאין בו סוכה: האם אני יכול לאכול מחר בערב במסעדה שאין שם סוכה?
תשובה: אין לאכול לחם ומזונות ללא סוכה. גם קביעת סעודה על בשר ודגים ראוי שתיעשה רק בסוכה. אך גם אם הינך טועם ירקות בלבד עצם ישיבתך חבוש כיפה במסעדה ולא בסוכה עלולה להתפרש כאכילה מחוץ לסוכה ויש בכך גם חילול ה'.
שאלה: מנהג בית הכנסת בקדיש יתום: בית כנסת שכונתי מרכזי ובו מתפללים בלעין הרע קהל רב בימות השבוע (6 מניינים לשחרית). נוסח המקום נקבע לנוסח אשכנז וכל העובר לפני התיבה מחויב בכך. השאלה היא: מה דינם של היתומים והאבלים לעניין קדיש יתום, האם עליהם לאומרו כנוסח המקום רק בעוברם לפני התיבה או אפילו באומרם מתוך הקהל, או אולי קדיש יתום איננו קשור לנוסח המקום ועל כל אחד לאומרו בנוסח, שבו הוא רגיל להתפלל, הן בעוברו לפני התיבה והן כאחד מתוך הקהל?
תשובה: אם קבעו נוסח ומקפידים עליו, צריך לומר את הקדיש כמו שנוהגים בבית הכנסת.
שאלה: חינוך ילדים: יש לי שני ילדים בני 2 ו4. אנו משתדלים מאוד לסנן להם תכניות וסרטים שהם צופים בהם (ערוץ מאיר, סרטים חרדיים) כשאנו אצל ההורים הם שמים להם טלויזיה לפעוטות וכל מיני סרטי וידאו לילדים, אבל לפעמים עם מסר לא חינוכי. השאלה איך להתמודד עם זה. האם בכלל זה מותר מהחינה חינוכית (הופ, דרדסים שירים חילוניים וכאלו דברים) או בכלל לאסזור טלויזיה ולהתיר רק סרטי וידאו חרדיים במחשב. אני קצת מבולבל כי אני לא רוצה להרוס את היחסים ומצד שני אני רוצה לשמור על החינוך ואני מתנגד מאוד לטלויזיה בעצמי. אשמח לתשובה איך להתמודד עם זה כי אני לא רוצה גם שיעקפו אותי ויראו להם סרטים כשאני לא נמצא.
תשובה: אכן רצוי לסנן ולהראות ללילדים רק סרטים טובים. אך לא צריך לחשוש כל כך אם הילדים רואים אצל ההורים שלכם לעיתים רחוקות סרטים לילדים מסוג אחר. לא צריך לפחד מהשפעות זרות כאלו כאשר הבית בריא וההורים משמשים דוגמא חינוכית לילדים הילדים ילכו אחרי הוריהם.
שאלה: מועד רצוי להחלפת התפילין בשל ר"ת: לאחרונה, התחלתי להניח תפילין של ר"ת, לאחר הורדת התפילין של רש"י. היות ואני מתפלל בבית-כנסת שלא מניחים תפילין של ר"ת, אין לי שהות לחלוץ, לקפל ולהניח, לפני "אשרי". לכן, מה שאני עושה, אני מסיר מקפל ומחזיר את תפילין של רש"י, לאחר קדיש תתקבל לאחר "ובא-לציון". בסיום התפילה, אני קורא קריאת שמע עם תפיליו של ר"ת. 1. האם אני נוהג כשורה, בהנחה שאני ספרדי? 2. האם טוב אני עושה שקודם להנחת ר"ת, אני מקפל ומחזיר לתיקן את תפיליו של רש"י? 3. האם זמן ההחלפה הוא הנכון, במצב תנאים אלה, ששאר המתפללים אינם מחכים?
תשובה: הינך נוהג נכון בתנאים שבהם אתה מתפלל, ואין שום איסור לקפל תפילין של רש"י קודם הנחת תפילין של ר"ת.
שאלה: קנייה באופן פרטי אצל הסוכן: יש לנו סוכן שעובד עם החנות שאני עובד בה. האם מותר לי לקנות ממנו באופן פרטי, במיוחד שאני יודע שאני לא אקנה את המוצר הזה בחנות שאני עובד בה? וגם אם נגיד ויש איסור כבר ראיתי ספקים שעובדים עם חנויות וגם משווקים את המוצרים באתרי אינטרנט למכירה, אז אפשר להגיד שאני קונה את זה דרך האתר שלהם?
תשובה: מותר לקנות מסוכן, גם אם אתה עובד באותה חנות שאליה הסוכן מגיע.
שאלה: סכך שנפל: הסכך עף ברוח, וכעת הסוכה אינה כשרה. האם הסכך מוקצה, האם מותר לי לשים אותו חזרה? חג שמח!
תשובה: יש להבחין בין יו"ט ושבת לבין חוה"מ, בחוה"מ מותר להחזיר את הסכך ואילו בשבת ובחג אסור. ואם הסוכה נפסלה מותר להכשירה רק ע"י נוכרי.
שאלה: תיקונים בחול המועד: האם מותר לתקן מכונת כביסה ואוטו בחול המועד?
תשובה: רק אם יש צורך לכבס בגדי ילדים. וכן אוטו רק תיקון קל כדי לאפשר נסיעה בחוה"מ, כגון: תיקון פנצ'ר.
שאלה: גיל עצים והמיגבלות בשנה הרביעית: אקדים ואומר שאני שואל שאלות בתחום שאין לי מושג בו. לאחר ראש השנה שתלתי 4 עצי פרי (זית,קלמנטינה,תפוז ולימון). כשקניתי את השתיל במשתלה התייעצי עם אגרונום והוא אמר לי שגילם של העצים לכל הפחות שנתיים. העצים גודלו חלקם בעציצי פלסטיק וחלקם בניילונים. יש לציין שהעברתי את העצים מהניילונים עציצים עם כל האדמה שלהם כמות שהיו. שמעתי כל מיני דיעות לגבי העצים ואינני יודע כיצד לנהוג. שאלותיי הם : א. האם גיל העצים ממשיך להימנות מהשנתיים או שיש לספור מחדש מרגע השתילה? ב. אילו מגבלות יש לי על העצים ברבות השנים, אני יודע ששנה ראשונה ושניה הם אסורים, שנה שלישית הם עורלה ואסורים, אך מה בשנה הרביעית? ג. כאשר העצים כבר יהיו מותרים כיצד יש לנהוג לעינייני תרומות ומעשרות?
תשובה: א. השאלה שצריכה כאן ברור מעשי כיצד היו השתילים במשתלה, אם הם עמדו על האדמה או מולה, וכן האם היה בהם נקב של 2 ס"מ, אם התשובה חיובית הרי שמנין שנות ערלה החל בשעת הכנת השתיל (תשס"ז) ושנת תשס"ט היא שנה שלישית של העץ, ועדיין אסור לאכלם, אלא עד שנה הבאה, ובשנה הרביעית (תש"ע) כל מה שיגדל יצטרכו לפדותם. אולם אם השתיל עמד על בטון וכדו' או שלא היה בו נקב הרי הוא כעץ שנשתל מחודש, ועליו למנות שנות ערלה חדשות משעת הנטיעה בקרקע (תשס"ט). ב. בשנה הרביעית כשמחללים את הפירות אין בהם תרומות ומעשרות, ואולם במקרה שלך שאינך יודע אלא הכל מסופק כדי גם לחלל בלי ברכה וגם לעשר בלא ברכה. בברכת התורה והארץ הרב יהודה הלוי עמיחי
שאלה: חימום סיר על מכסה של מיחם: ראיתי באתר שמיחם והמים שבו אינם הופכים בשריים במקרה ומניחים עליו סיר בשרי לחימום. 1. אם הסיר עומד על מיחם כאשר המכסה שלו הפוך, כשמעמידים את המכסה במצבו הנכון (והיותר בטוח) האם מותר להשתמש במים למשקה עם חלב? כלומר האם צד אחד של המכסה כן הופך לבשרי? 2. האם מותר להשתמש באותו מיחם בהזדמנות אחרת לחימום סיר חלבי על המיכסה? 3. אם התשובה לאחת השאלות שלילית, האם ציפוי תחתית הסיר בשכבה עבה של נייר כסף משנה אותה?
תשובה: 1. מותר להשתמש. לא נראה לי שמהסיר עובר טעם למכסה ולמים. אם אין רוטב ביניהם הטעם לא עובר. 2. כן.
שאלה: לחזור לסוכה לאחר הגשם: התחלתי לאכול בסוכה, התחיל לרדת גשם ונכנסתי להמשיך בבית. אחרי שנגמר הגשם, האם יש חיוב לחזור לסוכה? (באותה ארוחה)
תשובה: אן חיוב לחזור באמצע הסעודה לסוכה.
שאלה: גידול בעלי חיים ואכילת חלבי בשבת: יש לי שתי שאלות שלא מצאתי להן תשובה ברורה: א. האם מותר לגדל בבית בעלי חיים בתור חיות מחמד, כגון כלב או חתול (שכן חיות אלה מוגדרות טמאות)? ב. לעיתים אני מתארח בבית אשר בו נהוג לאכול ארוחה חלבית בערב שבת ואילו בשר ודגים רק ביום השבת עצמו. האם קיים חיוב לאכול בשר ודגים גם בערב שבת וגם ביום שבת (אני אוהב באותה המידה הן ארוחה חלבית והן בשרית כך שעונג שבת בכל מקרה יהיה)?
תשובה: א. מצד הדין זה מותר. אני לא הייתי ממליץ לעשות דברים כאלה. על פי החוכמה הפנימית, בייחוד בבית שיש ילדים, לא ראוי שילדים קטנים ישחקו עם בעלי חיים שאינם טהורים. אם רוצים חיית מחמד אפשר עוף, יונה או תוכי, אבל לא חתולים וכלבים. אם אדם גר ליד הגבול והוא צריך כלב לשמור זה עניין אחר. ב. אין חיוב, שבת ניתנה לעונג, ואדם שהעונג שלו לאכול חלבי יאכל חלבי.
שאלה: לימוד נהיגה באיסרו חג: האם מותר ללמוד נהיגה באיסרו חג?
תשובה: אין איסור מלאכה באיסרו חג ומותר ללמוד נהיגה.
שאלה: פחד מהמוות: קראתי את הוושבה לשאלה שנשאלה ואני לא מבין משהו: 1. איך אפשר לא לפחד מהמוות? 2. איך אפשר לדעת שמה שקורה אחרי המוות הוא נכון (כמו בית דין של מעלה)?
תשובה: בנוגע לאי הפחד מהמוות הסברתי שמדובר על מעלה עליונה שבאה לאחר עבודה גדולה. רק אדם שעיקר חייו הם חיי נשמה ואינו קשור להנאות הגוף מתקרב למציאות העליונה הזו. אנו לא יודעים בדיוק מה קורה אחרי המוות אולם אנו מאמינים שהמציאות האנושית שהיא כל כך עליונה היא מציאות נצחית. לא הגיוני שהקב"ה יברא בריאה כל כך משוכללת רק בשביל מציאותה בעולם הזה. כך באר בהרחבה המסילת ישרים בפרק הראשון. גם בענין הדין איננו יודעים בדיוק כיצד הדברם מתרחשים. אולם אנו יודעים שיש משמעות לכל מעשה שאנו עושים בעולם הזה. המעשים שלנו אינם סתם ואנו מאמינים בשכר ועונש. עיקר השכר והעונש הם בעולם הבא לאחר הסילוק מן העולם הזה. זה אחד מי"ג עיקרי אמונה שניסח הרמב"ם בהקדמה לפרק חלק.
שאלה: האם מותר לדחות ברית?: שמעתי שבגלל שאני אחרי ניתוח קיסרי אין חובה לעשות ברית לאחר 8 ימים האם זה נכון?
תשובה: נפתח בברכת מזל טוב - הרבה נחת ושמחה, ובברכת רפואה שלמה. אין קשר בין קביעת מועד הברית לבין העובדה שהלידה הייתה בניתוח קיסרי אלא יש לקיים את הברית ביום השמיני, למעט במקרה שאם היום השמיני חל בשבת או ביום טוב אזי דוחים את הברית ביום אחד.
שאלה: בישול גויים בטחינה: הרב אמר שבדיעבד טחינה של בישול גויים מותרת, האם הפרש של 5 ש"ח לקופסה מתיר להשתמש בטחינה של בישול גויים? מה לגבי חומוס שמעורבת בו טחינה ולגבי השומשום שעל גבי החלות בעניין בישול גויים?
תשובה: אם זה עובר חימום נוסף כשעושים מהשומשום טחינה, הרי שזה מותר ואין בזה בישולי גויים.
שאלה: חילול שבת על ידי קטן: 1. הרב כתב שאפשר להשתמש בקטן לצורך איסור דרבנן כאשר זה גם לצורך הקטן, עד איזה גיל נחשב קטן לעניין זה, והאם הדלקת כיבוי מזגן נחשב דרבנן? 2. מאיזה גיל צריך למנוע מילד לחלל שבת (אם משחק במתג חותך נייר משחק מרעיש)?
תשובה: 1. נחשב קטן לעניין זה עד גיל בר מצווה. אם הקטן צריך את הדלקת או כיבוי המזגן יהיה מותר לו. 2. מגיל חינוך   גיל חמש-שש (חוץ מאיסור דרבנן לצורך הקטן שהוא מותר עד גיל בר מצווה).
שאלה: אופן ברירת עדשים ירוקים : לאחרונה כשבדקתי את העדשים מחשש לתולעים נתקלתי בכמה עדשים שהם נראים נגוסים או חצויים האם זה פוסל את כל העדשים? מהי התדירות שימצאו חרקים בעדשים? ואיזו דרך היא היעילה והטובה ביותר למציאת תולעים בעדשים?
תשובה: א. זה לא פוסל, אבל מזקיק בדיקה יסודית בשקית. ב. בעדשים יש נגיעות גבוהה של חרקים. ג. צריך להעביר את העדשים על גבי שולחן לבן או דף, ולראות האם יש שם באבקה חרקים, וכן אם יש חורים יש להסיר. ד. הצפה במי מלח, ולהסיר את כל הצפים. בברכת התורה והארץ הרב יהודה הלוי עמיחי
שאלה: מתי אומרים קדיש יתום בתפילה: 1. האם ידוע המקור לאמירת קדיש יתום, לפי נוסח אשכנז, אחרי "מזמור שיר חנוכת הבית לדוד" שאומרים בתפילת שחרית לפני "ברוך שאמר"? 2. האם יש מקור לאמירת קדיש יתום אחרי שירת שיר הכבוד?
תשובה: המקורות לאמירת קדיש אחרי "מזמור שיר", לפני "ברוך שאמר" סוכמו בספר כף החיים סי' נ אות ו'. וטעם אמירת הקדיש הוא כדי להפסיק בין אמירת הקרבנות לאמירת פסוקי דזימרה. לאחר "שיר הכבוד" לא חייבים לומר קדיש, אולם מחמת האבלים נהגו לאומרו, שכן מתחילה היה המנהג שכל אבל אומר קדיש אחד (ולא היו אומרים קדיש אחד שנים או יותר יחד, כפי שאנו נוהגים היום לאומרו) ולכן כדי שיהיו מספיק קדישים לכל האבלים הוסיפו קדיש לאחר "שיר הכבוד", הוא "אנעים זמירות". ומשם השתלשל המנהג שאבלים אומרים קדיש זה, גם היום שמנהגנו שכל האבלים אומרים את הקדיש יחד.
שאלה: האם לתבוע את חברת הביטוח?: עברתי תאונת דרכים ו לא-ל יצאנו בנס. יש לי אפשרות לתבוע את חברת הביטוח כמקובל - על הפסד יום עבודה, ביקור בבי"ח, ת לאמבולנס וכ"ו - הגיוני שאזכה ואקבל סכום כסף אומנם קטן אך נחמד - כנהוג שחברות ביטוח משלמות עבור תאונות מסוג זה (כשברוך ד אין נפגעים קשה וסתם יש מכות יבשות), העניין הוא שאני לא יודעת האם מבחינה הלכתית זה מותר - כי אומנם מקובל שחברות הביטוח מכסות נזקים, אבל אולי בתאונה הייתי קצת אשמה ונהגתי שלא כהוגן. האם בכל זאת אפשר לתבוע?
תשובה: כן, כי על מקרים כאלה התחייבה חברת הביטוח לשלם.
שאלה: כיבוד הורים מול הוכח תוכיח: אני ממשפחה דתית. יש לי אח שקצת הידרדר אך עדיין - מיד כיבד את הדת ושמר שבת וכ"ו. לאחרונה גיליתי באחת השבתות שהוא דיבר בפלאפון בתוך בית הורי! בסתר! מה עלי לעשות? לומר לו?הוא לא ממש מתיחס? לומר להורי- זה יגרום להם צער רב ולא בטוח שיהיה להם מה לעשות? להתעלם? מה לגבי הוכח תוכיח???
תשובה: תכתבי לו מכתב מכובד. במכתב תגידי לו שאת לא רוצה לפגוע באחדות המשפחה ולכן את לא מספרת זאת להוריך. אולם שגם הוא יעשה מאמץ וישמור על אחדות המשפחה בכך שימנע מחילול שבת באזור הבית.
שאלה: צביעת שיער לגבר לעשות רצון אשתו: אני יוצאת עם מישהו שיש לו המון!!! שיער לבן - וכנראה שנתחתן. אני רוצה שיצבע את השיער לחתונה - לתמונות וכ"ו. אך מודעת לאיסור לגבר משום "לא ילבש גבר.". האם בכל זאת אוכל לבקש וזה ר מבחינה הלכתית?
תשובה: מותר. יש תשובה של האחרונים שאם אדם לא עושה את זה לשם ייפוי, אלא כדי למנוע צער או למנוע הפסד עבודה, מותר לו לצבוע. לכן גם כאן אם זה גורם לך צער מותר לו לצבוע.
שאלה: הבדלה במוצאי יום טוב: שכחתי להבדיל במוצאי החג, האם אפשר להבדיל יום אחרי ובכלל עד מתי אפשר להבדיל לאחר יום טוב?
תשובה: מי ששכח להבדיל במוצאי יום טוב צריך להבדיל ביום שלמחרת עד שקיעת החמה. (משנה ברורה, סימן רצט, ס"ק טז ומובא בשמירת שבת כהלכתה פרק סב, סעיף ו).
שאלה: דשא ושתילים במוצאי שביעית: מאימתי ניתן לקנות שתילים ומרבדי דשא במשתלה ללא השגחה?
תשובה: יש לבדוק כל שתיל בפני עצמו, כמה זמן מכינים במשתלות, יש שתילים 30 יום ויש 90 יום, ועל כן כל גידול נמדד בפני עצמו. בברכת התורה והארץ הרב יהודה הלוי עמיחי
שאלה: כלאיים בכוסות חד פעמיים: 1. האם יש איסור כלאיים בדבר הבא: אני משריש זורע מגדל סוגי ירקות שונים בתוך כוסות חד פעמיים עם חור בתחתית. את כל המינים אני מניח בתוך גיגית -ממלא מים לגובה של 1 ס"מ ומכסה עם כיסוי שקוף. 2. ומה התשובה לגבי גידול עצים כך עצי פרי ולגבי עצי סרק.
תשובה: 1. יש בכך כלאים. 2. בעצים אין איסור כלאים רק בהרכבה. בברכת התורה והארץ הרב יהודה הלוי עמיחי
שאלה: שבת חתן בשמחת תורה: שאלה דחופה ביותר בני אמור להינשא בעוד כשבוע. האם יכול לעלות לתורה בשמחת תורה? כיצד ייקרה, האם חתן חתנים, שהרי לא עולה לתורה בשבת?
תשובה: המנהג הוא להעלות את החתן לתורה בשבת הסמוכה לחתונה. אם החתונה תתקיים בין שמחת תורה לשבת בראשית ניתן להעלות את החתן בשמחת תורה בכל עליה שהיא אלא שיש לציין את עלייתו בשירה ובזריקת ממתקים כנהוג. ניתן גם לכבדו במפטיר או בחתן בראשית וכדו'.
שאלה: ישיבה בסוכה באכילת אורז: האם שאתה אוכל אורז עם חלב אתה צריך לשבת בסוכה?
תשובה: מעיקר הדין אין צריך לאכול בסוכה, אך ראוי להחמיר ולאכול בסוכה אם אתה קובע את סעודתך על זה (כלומר, אם אתה מחשיב את האכילה הזו כסעודה, ולא כנשנוש שבין הארוחות). ומכל מקום כשאוכל אורז בסוכה לא יברך ברכת "לישב בסוכה". חג סוכות שמח.
שאלה: שמחה מול אושר: מה ההבדל בין המושג שמחה למושג אושר והאם לחיות בשמחה הכוונה לחיות באושר או שיש הבדל בין לחיות בשמחה לבין לחיות באושר?
תשובה: שמחה הינו מושג רוחני יותר, מדובר על הרגשת שלמות. אושר זה דבר חיצוני יותר. אושר מדבר על לוויה ורגש בפועל. שמחה מדובר על יחס היחס הפנימי לחיים שלך ולחיים שאתה נפגש עימם. חיים של אושר וכבוד וחיים שיש בהם שמחה תמידית.
שאלה: דיני סוכה כשרה : 1.האם ניתן להתקין כילה (רשת נגד יתושים) מתחת לסכך הסוכה ובדפנותיה? 2. האם חייב להיות סכך הסוכה ישר או שיכול להיות מונח בשיפוע כמו גג רעפים? 3. האם מותר להתקין רצפה מבד לסוכה?
תשובה: רק כילה משופעת בזוית חדה מאוד מותרת, אולם זו אינה מצויה.
שאלה: אתרוג עם קדושת שביעית בחו"ל: א. האם מותר לשלוח להוציא לחו"ל אתרוג עם קדושת שביעית לצורך קיום מצוות ארבעת המינים? ב. האם בחו"ל אפשר להכין ריבה מאתרוג עם קדושת שביעית אחרי סוכות? ישר כח וחג שמח!
תשובה: א. יש בכך מחלוקת פוסקים, לדעתי האישית אין להוציא, אולם יש מגדולי ישראל שהתירו באופנים מסוימים. ב. המתירים לייצא מתירים לעשות ריבה ובלבד שתאכל קודם לט"ו בשבט. בברכת התורה והארץ הרב יהודה הלוי עמיחי
שאלה: הלכות שבועות: ביום הכיפורים חשבתי לקחת על עצמי משהו בתור שבועה (כשאני חושב הרבה פעמים יוצא לי לקחת על עצמי דברים אבל אין כוונתי לנדור להישבע עליהם-מה הדין בדברים הללו) בסוף לא אמרתי את זה בלשון שבועה מפורשות. לאחר החג אמרתי לחבר שלקחתי על עצמי את הדבר הזה. האם נשבעתי באיזה אחד מהשלבים? בעוונותי כבר הספקתי להפר את ה"שבועה" איך אני עושה תשובה ואיך אני מפיר אותה?
תשובה: מבחינת הדין אין כאן שבועה. אולם אני ממליץ שלא לקבל על עצמך את הדברים בדרך של שבועה. ניתן לנתחייב בלי נדר. הכפרה שלך לא להתחייב בעתיד בדרך של תשובה.
שאלה: דחוף לסוכות. קרשים שפירקתי ממשטחים.: פירקתי קרשים ממשטחים (רפסודות) ועליהם העמדתי את הסכך. האם הקרשים האלה נחשבים כלי שמקבל טומאה? איני יודע מהו גדר כלי, אבל יש לציין שעל המשטח רק מניחים דבר והוא אינו מכיל בתוכו כלום.
תשובה: כלי המקבל טומאה הוא רק כלי קיבול, או כסא ספסל ומיטה שיושבים או שוכבים עליהם.
שאלה: שולחן-חלב ובשר: אנו רגילים לאכול על שולחן ישירות חלבי ואילו בשרי עם מפות אישיות מפלסטיק תחת הצלחת. נשפך מרק בשרי רותח על השולחן. האם לאחר ניקוי והמתנה של 24 שעות ניתן לחזור לאכול כך? אגב- השולחן עם פורמייקה עם שריטות.
תשובה: אם נשטף והתנקה, לא נראה שצריך להחמיר.
שאלה: הכנת קישוטים בחול המועד : האם מותר בחול המועד לעסוק ביצירת קישוטים לסוכה הכוללים: גזירה, הדבקה,כתיבה, צביעה ותליתם בסוכה?
תשובה: כל דבר שיש בו בו אומנות נאסר אולם מה שהוא עשיית הדיוט והיא לצורך הסוכה מותר לעשות בחול המועד. אין איסור להוסיף קישוטים בחול המועד.
שאלה: אתרוגים מורכבים: האם גם היום נכונה הקביעה שרוב האתרוגים בשוק מורכבים?
תשובה: אינני יודע מי אמר את הקביעה הזאת, ועל כן אינני יכול להגיב, ברור שהאתרוגים שתחת פיקוח רבנים רציניים אין בהם מורכבות. בברכת התורה והארץ הרב יהודה הלוי עמיחי
שאלה: שירות לאומי וכיבוד הורים: חברה שלי (בת 18.5) סיימה לא מזמן ללמוד בבי"ס חרדי, שם הרצו לה לקראת סיום לימודיה ששירות לאומי הוא בגדר "יהרג בל יעבור", וכך גם היא חושבת ואיננה מעוניינת לעשות. אני, כחבר שלה, המלצתי לה גם כן להימנע מזה. הוריה וכלל משפחתה, מנגד, לוחצים אותה שכן תעשה שירות לאומי, ובנוסף, נוכח העובדות בשטח מוסיפות על זה -- היא כבר כמה חודשים מחוץ למסגרת הלימודים, ולא מצליחה למצוא עבודה, דבר שמתסכל אותה ומביא אותה, ואת כולם בסופו של דבר, לחשוב שהבעיה לכך היא השירות הלאומי שאותו לא עשתה ולא מעוניינת לעשות. שאלותי הן כאלה: 1. האם שירות לאומי לבנות הוא באמת בגדר "יהרג בל יעבור", מדוע? 2. בהמשך לשאלתי הראשונה, האם עליה לדבוק בשלה או לפעול עפ"י כיבוד אב ואם וללכת לשרת בניגוד לרצונה, ע"מ לרצות את הוריה ומשפחתה? 3. חברה שלי די ביישנית. אני, אישית, חושב שהבעיה לכך שהיא איננה מוצאת עבודה היא מהסיבה הזאת -- היא פשוט לא מוכרת את עצמה נכון בראיונות עבודה. אמרתי לה שעליה להיות אסרטיבית, להראות נכונות ורצון לעבוד במקום העבודה, ולא לענות תשובות קצרות ולדבר במשפטים סגורים. זה לא יוצר רושם טוב על המראיין. האם גם כבוד הרב חושב כך, אם לא, מה לדעתו הסיבה לכך שאיננה מוצאת עבודה, האם זה באמת השירות הלאומי?
תשובה: יהרג ואל יעבור נאמר או על עבירת ג' עבירות חמורות בתורה או בשעת השמד. היו גדולי ישראל שהגדירו את החיוב ללכת לשרות לאומי כשעת השמד. אולם זה ענין של השקפה. במקום שמסדרים את השרות הלאומי בדרך שלא יהיה חשש של קלקול רוחני אין לראות בשרות לאומי איסור. עצם השרות הלאומי הינו מצווה חשובה אולם יש כאלו שלמרות שלא ראו בשרות לאומי דבר שלילי וראו בו את הדברים החיוביים טענו שחשוב יותר לבחורה בשלב זה להקדים וללמוד מקצוע בכדי שתוכל להקים משפחה ותוכל להיות עורף לבעלה. בחורה שחושבת שלא מתאים לה ללכת לשרות לאומי, או בגלל שהיא חוששת להתקלקל או בגלל שרוצה להתחתן, לא חייבת ללכת לשרות לאומי גם אם הוריה מפצירים בה. אין קשר בין אי הצלחתה בתחום התעסוקה למה שהיא לא הולכת לשרות לאומי במובן של השגחה משמים. אולם יתכן ששנת שרות לאומי היה מפתח בה כשרונות שהיו עוזרים לה לפתח כשרונות הנצרכים בכדי להצליח בתחום העבודה. למעשה, אני מציע שתלך ליעוץ מקצועי שיעזרו להתאים לה סוג עבודה שבה היא יכולה להצליח.
שאלה: סכך השתול בעציץ: האם אפשרי לעשות סכך כך: על מרפסת מרצפות שיש קיר מכל צד בגובה יותר ממטר, להעמיד מוטות מעץ (וכן האם אפשר לצפות בחומר שלא יתקלקל בגשם או לעשות המוטות מברזל ולפני סוכות להכניס בין הגפן ובין הברזל נסרי עץ) ולגדל עליו גפן שיהיה שתול בעציץ שאינו נקוב (שמונח על המרפסת מרצפות) וכך יהיה כל השנה (לא לגור אלא רק לשבת שם לפעמים). ומבחינת סוכה ישנה בשנה הראשונה לעשות לשם מצות סוכה ובשנה השניה להגביה לשם מצות סוכה את העציץ או כל ענף בפני עצמו.
תשובה: עציץ נחשב כמחובר ולכן הסכך פסול.
שאלה: הגדרת ימי חול המועד: חג הסוכות - מהם ימי החג? האם רק ערב חג וחג למחרת או שכל השבוע הוא שבוע חג וגם ימי חול המועד הינם למעשה ימי חג? להבנתי אלה גם ימי חג, חג הסוכות וגם בהם יש מצוות ישיבה בסוכה וכו. ומה לגבי "אסרו חג" שחל אחרי שמחת תורה? האם זה יום חול רגיל או גם חלק מהחג?
תשובה: חג סוכות מורכב מסוגים שונים של ימים: היום הראשון הוא יום טוב (חג) שיש בו דינים הדומים לשבת למעט הכנת אוכל, שמותר לבשל בו באש שמעבירים מאש שדלקה לפני החג. (ערב החג הוא רק יום הכנה ואין לו חשיבות עצמית). בחול המועד יש להימנע ככל האפשר מלעבוד ולעשות דברים שאינם צרכים. אולם מותר לעשות מלאכות לצורך יום טוב או אם יהיה לו הפסד אם ימנע ממלאכה מסויימת. בחג ובחול המועד יש מצוות ישיבה בסוכה ומברכים על סעודת פת או שיעור מזונות "לישב בסוכה". שמחת תורה הוא רגל בפני עצמו, מברכים "שהחיינו" בקידוש. כמו כן, אין יושבים בו בסוכה. אסרו חג הוא כינוי ליום שאחרי אחד משלושת הרגלים. הגמרא (סוכה מה:) לומדת מהפסוק "אסרו חג בעבותים עד קרנות המזבח", שכל מי שעושה איסור (קשר) לחג באכילה ושתיה מעלה עליו הכתוב כאילו בנה מזבח והקריב עליו קורבן. ורש"י מסביר (בהסבר שני) שמדובר על היום שאחרי החג, שיש להרבות בו במאכל ומשתה כדי להמשיך את קדושת החג גם לימי החול הבאים אחריו. הרמ"א (אורח חיים סימן תכט) הביא שיש להרבות ביום זה במאכל ובמשתה. ובגלל שלומדים מהפסוק "אסרו חג בעבותים..." קוראים ליום זה אסרו חג. בשאר הדברים דין יום זה כיום חול ולכן יש להניח בו תפילין ומותר לכתוב בו.
שאלה: איסור שמיעת שירת אישה: למה אישה יכולה לשמוע זמר חסידי שר ואילו גבר לא יכול לשמוע אישה שרה?
תשובה: ח קבעו גדרים רבים שנוגעים להגדרה מושג ערווה באישה. זה נוגע בנוגע לכיסוי מקומות שונים בגוף וזה גם נוגע לכיסוי קולה הערב. ח ראו ביופי של האישה דבר נפלא. הדרך לשמור עליו ולא לפגוע בו הוא על ידי שמירתו רק למי שקשור בקשר מיוחד עם האישה. היופי של האישה מיוחד שאנו לא מבזבזים אותו באופן סתמי. היופי אצל האיש הוא לא כל כך מיוחד ולכן אין לשמור על כך באופן מיוחד.
שאלה: גבאי בית כנסת: האם מותר להצמיד כרטיסיות העשויות חומר ממוגנט שעליהם רשומות אותיות על גבי לוח מתכתי ובכך בעצם לסמן מכירות בשבת? כלומר, אם הכינותי לוח מתכתי ועליו רשמתי ביום חול, למשל שבעה מברכים וליד כל אחד הצמדתי אותיות בשבת (המתמגנטות) באופן ש"רשמתי"את שם התורם ואת הסכום האם זה אסור בשבת?
תשובה: אין לעשות את זה בשבת, אמנם זה לא איסור כתיבה מדאורייתא, אבל מדרבנן אסורה גם כתיבה בדבר שאינו מתקיים כמו באדים על שמשה.
שאלה: אבקת חלב נוכרי במעדני חלב: אשמח לדעת מהי אבקת חלב נוכרי בחטיפים ומעדני חלב, והאם יש להקפיד שלא לאוכלה?
תשובה: אבקת חלב נוכרי אינה אסורה מעיקר הדין. המהדרין נמנעים משימוש בחלב נוכרי.